b'\n_START_ARTICLE_\nZvenislava Sillamaa\n_START_PARAGRAPH_\nZvenislava Sillamaa (aastani 1956 Zvenislava Dobrjanska; 17. juuli 1932 Lviv \xe2\x80\x93 20. aprill 2006 Tallinn) oli Eesti harfim\xc3\xa4ngija._NEWLINE_Ta l\xc3\xb5petas aastal 1949 Lvivi Muusikakooli ja aastal 1954 konservatooriumi (Viktoria Poltareva klassis), ta t\xc3\xa4iendas end Moskvas Kira Sarad\xc5\xbeeva juures._NEWLINE_Ta t\xc3\xb6\xc3\xb6tas aastatel 1951\xe2\x80\x931954 Lvivi ooperi- ja balletiteatris, aastatel 1957\xe2\x80\x931987 ERSO-s ja 1964\xe2\x80\x931984 ka Estonias._NEWLINE_Ta oli aastatel 1964\xe2\x80\x931968 \xc3\xb5petaja Tallinna Muusikakoolis, aastatel 1969\xe2\x80\x931977 ja 1979\xe2\x80\x931985 oli ta Tallinna Riiklikus Konservatooriumis \xc3\xb5ppej\xc3\xb5ud ning aastatel 1972\xe2\x80\x931979 ja 1987\xe2\x80\x931995 oli ta Tallinna Muusikakeskkoolis pedagoog. Tema \xc3\xb5pilased on olnud Eda Pe\xc3\xa4ske, Kai Visnapuu ja Leelet Reimann._NEWLINE_Ta on esinenud solistina ning tema helisalvestisi on Eesti Raadios ja kogumikplaatidel.\n_START_SECTION_\nIsiklikku\n_START_PARAGRAPH_\nTema abikaasa oli automaatikaprofessor Hanno Sillamaa, nende poeg on pianist ja klavessinist Ivo Sillamaa, pojat\xc3\xbctar on laulja Janika Sillamaa.'